שיחה:סניה ולדברג

message: אם הייתי רואה את הערך הזה לפני 10 ימים יש סיכוי שהייתי מוחקת אותו כפרסומת. אך בינתיים ערכו בו, אז אני מניחה בלית ברירה תבנית. אין כאן שום תוכן - יש שני ספרים בהוצאה עצמית. מה שלא מגדיר את הכותב כסופר על פי כללי ויקיפדיה העברית, המבוססים על כללי אגודת הסופרים. הוא פרסומאי, ויצר לעצמו ערך פרסומי לסטארטאפ (שלא עומד בשום חשיבות)... כל מה שיש לו זה פרסום בפייסבוק. זה לא מספיק בפני עצמו. ‏TMagen‏ • שיחה • מיזם ויקי נשים 18:56, 1 באפריל 2018 (IDT)
replies: text: :TMagen, אין אגודת סופרים אחת במדינת ישראל, יש לפחות 3 אגודות סופרים, כנראה 4 ואולי 5; העיקרית שבהן (אגודת הסופרים העברים במדינת ישראל) שינתה את כלליה (שלא בצדק לדעתי) בשנת 2016 - עד אז היו צריך הסופר להיות מחברם של שני ספרים כדי להתקבל כחבר, הרי שכיום מספיק ספר אחד ואפילו לא צריך להיות סופר, גם עורכי ספרים מתקבלים ואולי גם מתרגמים. אם איני טועה, באגודה השנייה בגודלה/חשיבותה (איגוד כללי של סופרים בישראל) צריך רק ספר אחד בשביל להתקבל אליה וזה היה המצב לפחות בעבר הקרוב. אני חושב שלא מספיק ספר או ספרים, אנשים מתקבלים לאחר דיון בוועדה, אבל התייחסתי לתנאי הסף (אגודה נוספת היא סומליו"ן, אין לי מושג מה תנאי הקבלה אליה, ב-2010 הייתה "איגוד הישראלי של הסופרים הכותבים באנגלית", איני יודע אם היא קיימת עדיין ואין לי שמץ על פעילותה, פרט לקיומה באותה עת וייתכן שיש אגודות סופרים נוספות). אני לא טוען בכך בעד חשיבות ולא טוען נגד חשיבות של הערך הספציפי, אני רק מביא ומדייק מידע, אני מניח שכדי לדייק עוד יותר ניתן לשלוח מייל לכל אחת מהאגודות ולבקש זאת. צחי לרנר - שיחה 20:25, 2 באפריל 2018 (IDT)
replies: text: ::תודה על ההבהרה כדי לדייק את דבריי. אינני עוקבת אחר אגודות סופרים, אבל במקרה בשבוע האחרון יצא לי לחפש מה המדיניות של ויקיפדיה... והמדיניות שלנו הוחלטה אם אני לא טועה בפרלמנט, ואכן הכלל נקבע על סמך הכללים של אגודת הסופרים העברים, כפי שציינת. שני ספרים בהוצאה מוכרת = סופר. אין זה אומר שמי שלא עונה על הגדרת סופר לא יכול גם להגיע לרף חשיבות, אבל צריך להראות זאת בדרכים אחרות. בכל מקרה, עד שלא ישונה בפרלמנט, אי אפשר לתייג מי שמוציא מאסות בהוצאה עצמית כסופר, גם אם אגודות סופרים שינו דעתם. ‏TMagen‏ • שיחה • מיזם ויקי נשים 21:11, 2 באפריל 2018 (IDT)
replies: text: :::לפני כחודשיים שאלתי מה הקריטריונים של סופרים, בעקבות שינוי בכללים, ולא קיבלתי תשובה, בוויקיפדיה:רשימת מועמדים למחיקה/:אומרי טגמלאק אברה#מה הקריטריונים לסופרים?. אגסי - שיחה 09:45, 3 באפריל 2018 (IDT)
replies: text: ::::לא חשוב אם הנ"ל מוגדר כסופר או לא באגודה זו או אחרת. היות שאין לו אפילו פרסום אחד בהוצאה גדולה וכל פרסומיו מומנו על ידו - זה נתון חלש מאוד. אם לפחות היה מידע על היקף מכירות ואפשר היה לומר שהוא סופר מוכר אפשר היה לשקול את השארת הערך. במצב הנוכחי אין מקום לערך אודות מר ולדברג. גילגמש • שיחה 12:05, 3 באפריל 2018 (IDT)
replies: text: :::::היכן נקבע שאגודת הסופרים העבריים היא הקובעת? מניין לנו שוולדברג לא חבר בה? גם בהוצאות גדולות במקרים רבים הסופר צריך לשלם. הכללים אצלנו אכן לא ברורים. נרו יאיר • שיחה • י"ח בניסן ה'תשע"ח • 15:27, 3 באפריל 2018 (IDT)

text: :TMagen,  Gilgamesh, אגסי, נרו יאיר - לא התייחסתי לשאלת החשיבות של הערך הנוכחי ולא התייחסתי לכללי ויקיפדיה, התייחסתי רק לנהוג למיטב ידיעתי באגודות הסופרים השונות וייתכן שאיני יודע מספיק או איני מעודכן. נרו יאיר, אם אני מבין נכון, עד 2005 לא שילמו בהוצאות הקנוניות (שוקן, זב"מ, ידיעות, כתר ודומותיהן) על הוצאת ספרי פרוזה כלל ומ-2005 זה משתנה בהדרגה, אין לי מושג לגבי ההיקף ועדיין יש הבדל משמעותי בין הוצאות ש-99% מהסופרים משלמים בהן לבין ההוצאות הקנוניות שמממנות במידה רבה את הוצאות ספרי הסופרים. לגבי הוצאת ספרי שירה שבדרך כלל אינם רווחיים, עד כמה שאני מבין, מאז ומעולם חלק מהמשוררים שילמו על הוצאת ספריהם, אבל אם היום זה 99%, וזה כולל את ההוצאות הקנוניות, הרי שבעבר האחוזים היו נמוכים בהרבה והוצאות "נחשבות" היו מממנות את חלק מספרי השירה. אגב, גם אם ההוצאה אינה מממנת, לא תמיד הסופרים והמשוררים שילמו או משלמים מכיסם, יש כל מיני קרנות ומענקים כדוגמת מפעל הפיס, שמממנים לפחות חלק מסכום ההוצאה. לעניין חשיבות הערך - לדעתי, 270 אלף עוקבים בפייסבוק זה נתון שיש להתחשב בו בזכאות לחשיבות. צחי לרנר - שיחה 23:37, 3 באפריל 2018 (IDT)
replies: text: ::אכן יש להבחין בין מי שמממן בעצמו ומי שמוצא קרנות (וזה קורה גם בהוצאות אקדמיות מהשורה הראשונה). אבל לך תדע בכל מקרה ומקרה מי מימן. לגבי מספר העוקבים בפייסבוק - לאחרונה קיבלנו במזנון תזכורת נוספת שזה לא בהכרח מספר אמיתי, וככל שהמספר גבוה יותר, והאדם מפורסם פחות (זה הרי לא נתניהו או יאיר לפיד) - כך גוברים הספקות. נרו יאיר • שיחה • י"ט בניסן ה'תשע"ח • 00:53, 4 באפריל 2018 (IDT)
replies: text: :::אני לא כל כך בקיא בענייני קרנות אקדמיות, אבל אני משער (מידע בתחומים מדעים אחרים) שגם במדעי הרוח הקרנות ניתנות לחוקרים בעלי שם באקדמיה ולא סתם לסטודנטים שרוצים לפרסם עבודת סמנריון. אני מסכים עם נרו שיש ספק במקרה הזה. בנוסף, אני מתקשה לקבל את הקביעה של צחי לרנר לפיה 99% מהפרסומים ממומנים על ידי הסופרים. זה נשמע לי קצת מוגזם וצחי גם לא סיפק אישוש לטענתו, כך שקשה לבדוק אותה באמצעים נייטרליים. גילגמש • שיחה 17:02, 4 באפריל 2018 (IDT)
replies: text: ::::בדרך כלל סופרים מתחילים צריכים להביא כסף (וגם עבורם יש קרנות, שמן הסתם לא מספיקות לכולם). כשמדובר בסופרים שהוכיחו את עצמם כרווחיים ללא ספק (לדעתי אין הרבה כאלה) - ההוצאות רודפות אחריהם ולא להפך. נרו יאיר • שיחה • י"ט בניסן ה'תשע"ח • 22:30, 4 באפריל 2018 (IDT)

text: כרגע אין לי דעה לשאלת החשיבות, אבל אני חושב שיש לשפוט אותו כאושיית רשת ולא כסופר. יש לדף שלו 272,965‏ לייקים בפייסבוק, איך זה ביחס למקרים דומים? בר 👻 שיחה  12:08, 5 באפריל 2018 (IDT)
replies: text: :גילגמש, אני מתפלא עליך, אני מחזיק ממך כאדם מאוד חכם, אתה לא קורא את מה שאני כותב ? נתקלתי בזה כמה פעמים בחודשיים האחרונים, גם בוויקיפדיה וגם במייל. אני דיברתי על משוררים ישראלים, שבשנת 2018 99% מספריהם ממומנים על ידם (בדרך כלל ספרי שירה אינם רווחיים וכיום ההוצאות אינן ששות להשקיע בהן, לעומת העבר שההוצאות היו הרבה יותר מבוססות והשקיעו גם בספרי שירה), לא על סופרים, שבמקרה הזה מדובר בהרבה הרבה פחות ואתה בהחלט צודק, אין בינינו שום מחלוקת. אגב, ההערות שלי בדפי שיחה, במייל או בכל מקום אחר לא תמיד באות לתמוך בהשארה או במחיקה, הרבה פעמים אני בא להוסיף ידע כללי ולדייק בעובדות, כמו במקרה הזה. צחי לרנר - שיחה 18:10, 5 באפריל 2018 (IDT)
replies: text: ::התבלבלתי בין סופרים למשוררים גילגמש • שיחה 18:29, 5 באפריל 2018 (IDT)
replies: text: :::גילגמש, אין לי הוכחה חד-משמעית למה שאני אומר ואני גם לא מדוייק, אני כותב דברים כלליים שאני מניח שהם נכונים: אני מתבסס על שיחותיי עם מו"לים, סופרים ומשוררים; אני לא מכיר את כולם, לא בטוח שכולם אומרים לי את האמת ואני משער שגם הם לא יודעים את הכול; אין נתונים לגבי הדברים הללו, החוזים בין הסופרים למו"לים הם חסויים וההוצאות בדרך כלל לא מפרסמות את המדיניות שלהן (לא בדקתי בכל האתרים והריאיונות, אבל נראה לי שיש פה ושם הוצאות שכותבות באתר שלהן שהן מוציאות במימון הסופרים או מו"ל שנשאל בריאיון ומודה באמת, אבל אני מניח שהרוב לא יודו בכך), אלה דברים שניתן לדעת באופן כללי מתוך שיחות עם אנשים בתעשייה; אגב, יש כמדומני מקרים רבים שהאדם מוציא ספר אחד או יותר, הספרים הם שלו בלבד והוא קורא להוצאה העצמית שלו בשם, למרות שהוא הוציא ספרים רק לעצמו; סליחה אם יש נימה של ביקורת בדבריי אני ממש לא מתכוון לכך ואני מתנצל, אני מעריך אותך מאוד. צחי לרנר - שיחה 19:15, 5 באפריל 2018 (IDT)
thread_title: חשיבות